Legal Document

Category: 3

Text:
57. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.22353 της 8/28 Ιαν.1991 (ΦΕΚ Β΄ 30) Στοιχεία αξιολόγησης επενδύσεων, βαθμολόγηση και τρόπος λειτουργίας-εφαρμογής των κριτηρίων υπαγωγής των επενδύσεων του δευτερογενή τομέα, στις διατάξεις του Νόμ. 1892/90. Έχοντας υπόψη: 1.Τις διατάξεις του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» και ειδικότερα το άρθρ. 7 παρ. 3 του Νόμου αυτού. 2.Τις διατάξεις του Νόμ. 1558/85 (ΦΕΚ 137/26.7.85 τεύχος Α΄) «Κυβέρνηση και Κυβερνητικά Όργανα». 3.Τις διατάξεις της Υ/1201/5.10.90 απόφασης του Πρωθυπουργού και Υπουργού Εθνικής Οικονομίας «Καθορισμός αρμοδιοτήτων του Αναπληρωτή Υπουργού Εθν. Οικονομίας Ευθυμίου Χριστοδούλου» αποφασίζουμε: Κριτήρια βιωσιμότητας Άρθρ.1.-1.Για την εκτίμηση της βιωσιμότητας των υποβαλλομένων για υπαγωγή στις διατάξεις του Νόμ. 1892/90 επενδυτικών προγραμμάτων του δευτερογενή τομέα παραγωγής λαμβάνονται υπόψη, τα ακόλουθα κριτήρια: α. Τα χαρακτηριστικά του φορέα της επένδυσης. β. Οι προοπτικές κερδοφόρας δραστηριότητας της μονάδας που θα δημιουργηθεί ή της ήδη υφιστάμενης στο βαθμό που επηρεάζεται από την προτεινόμενη επένδυση. γ. Η οργάνωση της επιχείρησης. 2.Για την εφαρμογή των παραπάνω κριτηρίων εκτιμώνται ιδίως, τα ακόλουθα στοιχεία: α)Όσον αφορά τον φορέα: η εμπειρία του, η κλίμακα και τα αποτελέσματα των δραστηριοτήτων στο παρελθόν, η φερεγγυότητα και η οικονομική του επιφάνεια ως προς την επάρκεια των ίδιων κεφαλαίων για την κάλυψη των συνολικών χρηματοδοτικών αναγκών της επιχείρησης (κάλυψη ίδιας συμμετοχής στην επένδυση και του αναγκαίου κεφαλαίου κίνησης). Για τις ήδη λειτουργούσες μονάδες εκτιμώνται επίσης τα οικονομικά τους αποτελέσματα στο πρόσφατο παρελθόν καθώς επίσης και η παρούσα οικονομική τους κατάσταση. - 665 Κίνητρα Ιδιωτικών Επενδύσεων στην Περιφέρεια 13.Γ.β.57 β)Όσον αφορά τις προοπτικές κερδοφόρας δραστηριότητας της μονάδας: Ο τόπος εγκατάστασης, η κατάσταση του κλάδου (κορεσμένος ή μη), το χρηματοδοτικό σχήμα, τα τεχνικά της χαρακτηριστικά και οι επιπτώσεις τους στην παραγωγή, οι προβλέψεις πωλήσεων και  οικονομικών αποτελεσμάτων, οι αριθμοδείκτες αποδοτικότητας της επένδυσης και γενικά η εκτίμηση όλων των τεχνικοοικονομικών στοιχείων και αναλύσεων που περιέχονται στην υποβαλλόμενη από τον επενδυτή τεχνικοοικονομική προμελέτη. γ)Όσον αφορά την οργάνωση της επιχείρησης: εξετάζεται η δυνατότητα εύρυθμης και αποτελεσματικής λειτουργίας της μέσω της προτεινόμενης οργανωτικής της δομής και της ποσοτικής και ποιοτικής στελέχωσής της. Ειδικότερα εξετάζεται: -η οργάνωση της διοίκησης. -η οργάνωση της παραγωγής. -η οργάνωση πωλήσεων - Μάρκετινγκ. -η εκπαίδευση προσωπικού. Κριτήρια υπαγωγής επενδύσεων Άρθρ.2.-1.Η υπαγωγή επενδύσεων στις διατάξεις του Νόμ. 1892/90 γίνεται με βάση τη βαθμολογία τους που προκύπτει από την εφαρμογή των ακολούθων δύο ομάδων κριτηρίων των δύο επομένων παραγράφων. 2. Α ΟΜΑΔΑ: Βασικά κριτήρια υπαγωγής. α)Εκτίμηση της κατάστασης του κλάδου στον οποίο πραγματοποιείται η επένδυση: -Στις επενδύσεις που πραγματοποιούνται σε κλάδους οι οποίοι εκτιμάται ότι εμφανίζουν δυναμικές προοπτικές ανάπτυξης παρέχονται από 1 μέχρι 15 βαθμοί. Για επενδύσεις τοπικής σημασίας εκτιμώνται οι δυναμικές προοπτικές του κλάδου στη συγκεκριμένη περιοχή. β)Εκτίμηση της τεχνολογίας της επένδυσης: -Στις επενδύσεις παραγωγής προϊόντων εξαιρετικά προηγμένης τεχνολογίας του άρθρ. 9 παρ. 1 περίπτ. (δ) του Νόμ. 1892/90, παρέχονται 20 βαθμοί. (Αντί για τη σελ. 86,3961) Σελ. 86,3961(α) Τεύχος 1404 Σελ. 23 - 666 -Στις επενδύσεις των οποίων ο μηχανολογικός εξοπλισμός και η παραγωγική διαδικασία χαρακτηρίζονται ως εξαιρετικά προηγμένης τεχνολογίας παρέχονται μέχρι 12 βαθμοί. Ο χαρακτηρισμός του μηχανολογικού εξοπλισμού και της παραγωγικής διαδικασίας επένδυσης ως εξαιρετικά προηγμένης τεχνολογίας γίνεται, με βάση στοιχεία που προσκομίζει ο επενδυτής, από τις αρμόδιες υπηρεσίες Ιδιωτικών Επενδύσεων ή από τις αρμόδιες υπηρεσίες του ΥΒΕΤ σε περίπτωση που οι υπηρεσίες Ιδιωτικών Επενδύσεων το κρίνουν αναγκαίο. Η γνωμοδότηση των υπηρεσιών του ΥΒΕΤ παρέχεται εντός διμήνου από την υποβολή του σχετικού αιτήματος της αρμόδιας Υπηρεσίας Ιδιωτικών Επενδύσεων. Δεν είναι δυνατή η βαθμολόγηση επένδυσης σωρευτικά με βάση το παρόν και το προηγούμενο εδάφιο. -Στις επενδύσεις των οποίων ο εξοπλισμός και η παραγωγική διαδικασία κρίνονται ως παρωχημένης τεχνολογίας δεν παρέχεται η βαθμολογία του κριτηρίου (α) της ομάδας αυτής. γ)Εκτίμηση της ανταγωνιστικότητας της επένδυσης σε διεθνές επίπεδο. -Στις επενδύσεις που κρίνεται ότι διαθέτουν διεθνή ανταγωνιστικότητα παρέχονται μέχρι 8 βαθμοί. δ)Στις περιπτώσεις μετεγκατάστασης επιχειρήσεων σύμφωνα με την περίπτ. (α) της παρ. 4 του άρθρ. 9 του νόμ. 1892/90, παρέχονται 20 βαθμοί. «ε)Στις επενδύσεις παραγωγής νέων προϊόντων του άρθρ. 9 παρ. 1 περ. (δ) του Νομ. 1892/90, όπως ισχύει, παρέχονται από 12 μέχρι 20 βαθμοί ανάλογα με τη συμβολή του προϊόντος που θα παραχθεί στη γενικότερη ανάπτυξη της χώρας.» Η περ. ε προστέθηκε με το άρθρ. 1 της με αριθ. 28824/9-22 Νοεμ. 1995 (ΦΕΚ Β΄962) αποφ. Υπ. Εθνικής Οικονομίας. Σύμφωνα δε με το άρθρ.2 της ίδιας ως άνω απόφασης ορίστηκε ότι: «κατά τα λοιπά ισχύουν οι διατάξεις της απόφασης 22353/8.1.1991.» 3.Β. Ομάδα: Συμπληρωματικά κριτήρια. α)Συμβολή της επένδυσης στην εξοικονόμηση Ενέργειας, και την μείωση της ρύπανσης. Σελ. 86,3962(α) Τεύχος 1404 Σελ. 24 - 667 13.Γ.β.57 Κίνητρα Ιδιωτικών Επενδύσεων στην Περιφέρεια -Στις επενδύσεις που περιλαμβάνουν και έργα που αφορούν: στην προστασία του περιβάλλοντος, περιορισμό της ρύπανσης του εδάφους, υπεδάφους, υδάτων και ατμόσφαιρας, αποκατάστασης του φυσικού περιβάλλοντος και ανακύκλωση ύδατος, παρέχονται μέχρι 5 βαθμοί. Το σύνολο των 5 βαθμών παρέχεται όταν στο επενδυτικό σχέδιο έχουν ενταχθεί όλα τα αναγκαία επενδυτικά έργα για την πλήρη προστασία του περιβάλλοντος από τη λειτουργία της μονάδας. Το κριτήριο αυτό εφαρμόζεται τόσο για νεοϊδρυόμενες μονάδες όσο και για υφιστάμενες. Επενδυτικές δαπάνες που αναφέρονται σε έργα προστασίας περιβάλλοντος, η κατασκευή των οποίων είναι υποχρεωτική από την κείμενη νομοθεσία, δεν λαμβάνονται υπόψη για τη βαθμολόγηση του κριτηρίου αυτού. -Στις επενδύσεις που περιλαμβάνουν και έργα που αφορούν εξοικονόμηση ενέργειας, παρέχονται μέχρι 9 βαθμοί. Το κριτήριο αυτό εφαρμόζεται μόνο για τις υφιστάμενες μονάδες που πραγματοποιούν επενδύσεις εκσυγχρονισμού - επέκτασης. Εκτιμάται η εξοικονόμηση ενέργειας που επιτυγχάνεται μέσω της πραγματοποίησης των ως άνω επενδυτικών έργων. Οι χορηγούμενοι βαθμοί κλιμακώνονται ως εξής: Εξοικονόμηση ενέργειας τουλάχιστον 10%, έως 20%, έως 30%. Βαθμοί: 3, 6 και 9 αντίστοιχα. β)Βαθμός ίδιας συμμετοχής: -Βαθμός ίδιας συμμετοχής στην επένδυση: Παρέχονται μέχρι 10 βαθμοί για την αυξημένη από 0 έως 50% συμμετοχή του φορέα στη συνολική δαπάνη της παραγωγικής επένδυσης, πέραν από την προβλεπόμενη από το νόμο ελάχιστη ίδια συμμετοχή. Ο υπολογισμός των βαθμών γίνεται με τον τύπο: βαθμοί = Ι.Σ.Ε.-ΙΣΠΝ Χ 2 Χ 10/ΙΣΠΝ ΙΣΕ = Ίδια Συμμετοχή του φορέα. ΙΣΠΝ = Ίδια Συμμετοχή προβλεπόμενη από το Νόμο. Βαθμός Ίδιας Συμμετοχής στο Κεφάλαιο Κίνησης: Παρέχονται μέχρι 5 βαθμοί για τη χρηματοδότηση του Αναγκαίου Κεφαλαίου Κίνησης (Α.Κ.Κ.) από τον φορέα της επένδυσης. Ο υπολογισμός των βαθμών γίνεται με τον τύπο: Βαθμοί = Χρηματοδοτούμενο από τον φορέα Κεφάλαιο Κίνησης Χ5/Α.Κ.Κ. Ο υπολογισμός του Α.Κ.Κ. βασίζεται στους πίνακες προβλέψεων της μελέτης βιωσιμότητας που εκπονείται από την Υπηρεσία. γ)Αποδοτικότητα Ιδίων Κεφαλαίων: Παρέχονται μέχρι 10 βαθμοί για μέση αποδοτικότητα μέχρι 40% των Ιδίων Κεφαλαίων της επιχείρησης που πραγματοποιεί την επένδυση (μέση αποδοτικότητα της πρώτης 5ετίας λειτουργίας της μονάδας μετά την ολοκλήρωση της επένδυσης). Αποδοτικότητα Ιδίων Κεφαλαίων =Καθαρά Κέρδη/Ίδια Κεφάλαια. Καθαρά κέρδη = Κέρδη προς φόρων. Ίδια Κεφάλαια = Μετοχικό ή εταιρικό κεφάλαιο + πάσης φύσεως αποθεματικά +διαφορές αναπροσαρμογών παγίων + υπόλοιπο κερδών εις νέον + επιχορηγήσεις Δημοσίου. Ο υπολογισμός των βαθμών του κριτηρίου αυτού γίνεται με τον τύπο: Βαθμοί = μέση αποδοτικότητα πρώτης 5ετίας Χ 10/4 Χ 10. Ο υπολογισμός της αποδοτικότητας Ιδίων Κεφαλαίων βασίζεται στους πίνακες προβλέψεων της μελέτης βιωσιμότητας που εκπονείται από την Υπηρεσία. «4.Γ΄ΟΜΑΔΑ :ΛΟΙΠΑ: Λοιπά κριτήρια. α)Συμβολή του κάθε κλάδου στον οποίο εντάσσονται οι υπό έγκριση επενδύσεις, στην οικονομική ανάπτυξη της χώρας: Στις επενδύσεις που εντάσσονται σε κλάδους οι οποίοι εκτιμάται ότι συμβάλλουν σε μεγάλο βαθμό στην οικονομική ανάπτυξη της χώρας, παρέχονται πέντε (5) βαθμοί. Στις επενδύσεις που εντάσσονται σε κλάδους οι οποίοι εκτιμάται ότι συμβάλλουν σε μέτριο βαθμό στην οικονομική ανάπτυξη της χώρας, παρέχονται δύο (2) βαθμοί. Στις επενδύσεις που εντάσσονται σε κλάδους οι οποίοι εκτιμάται ότι συμβάλλουν σε χαμηλό βαθμό στην οικονομική ανάπτυξη της Χώρας, δεν παρέχονται βαθμοί. β) Εξασφάλιση διεθνών εμπορικών συνεργασιών: Σε περιπτώσεις ύπαρξης υπογεγραμμένων συμβάσεων για απορρόφηση στη διεθνή αγορά άνω του 50% του προβλεπόμενου όγκου παραγωγής-πωλήσεων, παρέχονται πέντε (5) βαθμοί. Σε περιπτώσεις ύπαρξης υπογεγραμμένου συμβάσεων για απορρόφηση στην διεθνή αγορά άνω του 20% του προβλεπόμενου όγκου παραγωγής-πωλήσεων, παρέχονται δύο (2) βαθμοί. Σε περιπτώσεις ύπαρξης υπογεγραμμένων συμβάσεων για απορρόφηση στη διεθνή αγορά άνω του 10% του προβλεπόμενου όγκου παραγωγής-πωλήσεων, παρέχεται ένας (1) βαθμός.  (Αντί για τη σελ. 86,397) Σελ. 86,397(α) Τεύχος 1404 Σελ. 25 - 668 Κίνητρα Ιδιωτικών Επενδύσεων στην Περιφέρεια 13.Γ.β.57 γ)Εξασφάλιση διεθνών συνεργασιών: Σε περιπτώσεις ύπαρξης υπογεγραμμένων συμβάσεων τεχνικής συνεργασίας με οίκους του εξωτερικού για παροχή know-how,σχεδίων συνταγών, μεθόδων κ.λ.π., παρέχονται τρεις (3) βαθμοί. δ)Οικονομικές δυνατότητες του φορέα της επένδυσης, για μελλοντική ανάπτυξη των εκπαιδευτικού του πρωτοβουλιών: Στις περιπτώσεις που, βάσει τεκμηριωμένων στοιχείων, προκύπτει ότι η οικονομική επιφάνεια-δυνατότητες των εταίρων η μετόχων (ή του επιχειρηματία, όταν πρόκειται για ατομική επιχείρηση) δύναται να καλύψουν, εκτός της ίδιας συμμετοχής στην εξεταζόμενη επένδυση και στο κεφάλαιο κίνησης και ισόποση τουλάχιστον ίδια συμμετοχή σε μελλοντική επέκταση ή εκσυγχρονισμό της μονάδας, παρέχονται τρεις (3) βαθμοί και στις περιπτώσεις που δύνανται να καλύψουν ίδια συμμετοχή σε μελλοντική επέκταση ή εκσυγχρονισμό της μονάδας ίση τουλάχιστον με το ήμισυ της ίδιας συμμετοχής στην εξεταζόμενη επένδυση, παρέχονται ένας (1) βαθμός. ε)Προκειμένου για επενδύσεις εκσυγχρονισμού, η έκταση του προτεινόμενου εκσυγχρονισμού και η συμβολή του στην συνολική αναβάθμιση της παραγωγικής μονάδας: «Στις περιπτώσεις όπου εκτιμάται ότι γίνεται ουσιαστικός εκσυγχρονισμός όλων των τμημάτων της παραγωγικής μονάδας που χρήζουν εκσγχρονισμού, και ότι προκύπτει συνολική ποιοτική αναβάθμιση της παραγωγικής διαδικασίας της με την πληρότητα του προτεινόμενου εξοπλισμού και την σύγχρονη τεχνολογία του, παρέχονται τρεις (3) βαθμοί». Η παρ. 4 προστέθηκε με την παρ. 1 άρθρ. 1 και με αριθ. 54576/6-29 Απρ. 1998 (ΦΕΚ Β΄388) αποφ. Υπουργού Εθνικής Οικονομίας. Σύμφωνα δε με το άρθρ. 4 της ίδιας απόφασης  ορίστηκε ότι: «Η ισχύς της παρούσας ανατρέχει στην έναρξη ισχύος της με αριθ. 22353/1991 Υπουργικής απόφασης. (4)5.Οι επενδύσεις κάθε εξαμήνου που έχουν κριθεί βιώσιμες, κατατάσσονται σύμφωνα με το σύνολο των βαθμών που συγκεντρώνουν από τα κριτήρια της παρ. 2 του παρόντος άρθρου, με πρόταξη εκείνων που συγκεντρώνουν την υψηλότερη βαθμολογία. Σε περίπτωση ισοβαθμίας, προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 3 του παρόντος άρθρου. Σελ. 86,398(α) Τεύχος 1404 Σελ. 26     Αν και σύμφωνα με την παραπάνω κατάταξη προκύπτει ισοβαθμία, προτάσσονται οι επενδύσεις που συγκεντρώνουν τη μεγαλύτερη βαθμολογία με βάση το (α) κριτήριο της παρ. 3, στη συνέχεια με βάση το (β) και τέλος με βάση το (γ) κριτήριο της παρ. 3. «Αν τέλος σύμφωνα και με την παραπάνω κατάταξη προκύπτει ισοβαθμία, προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 4 του παρόντος.» Η μέσα σε () παρ. 4 αναριθμήθηκε σε παρ. 5 και το μέσα σε «» εδάφιο προστέθηκε με το άρθρ. 2 της υπ’ αριθ. 54576/6-29 Απρ. 1998 (ΦΕΚ Β΄388) απόφασης Υπουργού Εθνικής Οικονομίας. Σύμφωνα δε με το άρθρ. 4 της ίδιας απόφασης ορίστηκε ότι: «Η ισχύς της παρούσας ανατρέχει στην έναρξη ισχύος της με αριθ. 22353/1991 Υπουργικής απόφασης». Διαδικασία εξέτασης και γνωμοδότησης  για την υπαγωγή των επενδύσεων Άρθρ.3.-1.Οι αιτήσεις υπαγωγής επενδύσεων στις διατάξεις του Νόμ. 1892/90 των επιχειρήσεων του μεταποιητικού τομέα παραγωγής που υποβάλλονται κάθε εξάμηνο, εξετάζονται από την αρμόδια Γνωμοδοτική Επιτροπή ομαδοποιημένες, σε 2 στάδια ως εξής: α)Κατά το πρώτο στάδιο, από το σύνολο των επενδύσεων του δευτερογενούς τομέα παραγωγής που έχουν υποβληθεί, η αρμόδια Γνωμοδοτική Επιτροπή γνωμοδοτεί ύστερα από αιτιολογημένη εισήγηση της οικείας υπηρεσίας Ιδιωτικών Επενδύσεων, για την απόρριψη εκείνων που κρίνονται μη βιώσιμες, με βάση τα κριτήρια του άρθρ. 1 της παρούσας. - 669 13.Γ.β.57 Κίνητρα Ιδιωτικών Επενδύσεων στην Περιφέρεια β)Κατά το δεύτερο στάδιο εξέτασης, από τις επενδύσεις που κρίθηκαν βιώσιμες στο πρώτο στάδιο, η αρμόδια Γνωμοδοτική Επιτροπή γνωμοδοτεί για την υπαγωγή των προτασσομένων σύμφωνα με την παρ. 4 του άρθρ. 2 της παρούσας επενδύσεων και μέχρι την κάλυψη του κατανεμηθέντος γι’ αυτές ποσού επιχορηγήσεων της απόφασης του δευτέρου εδαφίου της παρ. 8 του άρθρ. 6 του Νόμ. 1892/90. Για την κατάταξη από την αρμόδια Γνωμοδοτική Επιτροπή των επενδύσεων σύμφωνα με την παρ. 4 του άρθρ. 2 της παρούσας, με βάση τα κριτήρια των παρ. 2 και 3 του ιδίου άρθρου, υποβάλλεται συνολική εισήγηση της οικείας υπηρεσίας Ιδιωτικών Επενδύσεων για τον μεταποιητικό τομέα παραγωγής, στην οποία επισυνάπτονται οι εξατομικευμένες εισηγήσεις βιωσιμότητας των επενδυτικών σχεδίων. 2.Η αρμόδια Γνωμοδοτική Επιτροπή έχει την ευχέρεια, μετά από συνεννόηση με την οικεία υπηρεσία Ιδιωτικών Επενδύσεων να ενοποιεί τα δύο στάδια εξέτασης της προηγούμενης παραγράφου σε μια ενιαία διαδικασία εξέτασης κατά την οποία η Επιτροπή, μετά το διαχωρισμό των επενδύσεων που κρίνονται μη βιώσιμες γνωμοδοτεί για την υπαγωγή των λοιπών επενδύσεων, σύμφωνα με τη β)περίπτωση της προηγουμένης παραγράφου. 3.Οι διαδικασίες εξέτασης και γνωμοδότησης των προηγουμένων παραγράφων μπορούν να εξαντλούνται σε περισσότερες της μιας συνεχόμενες συνεδριάσεις. Στις περιπτώσεις αυτές εκδίδεται ενιαίο Πρακτικό για το σύνολο των συνεχόμενων αυτών συνεδριάσεων. 4.Στις περιπτώσεις που με την απόφαση της παρ. 8 του άρθρ. 6 του Νόμ. 1892/90, κατανέμονται ποσά επιχορηγήσεων για επενδύσεις ορισμένου κλάδου του μεταποιητικού τομέα παραγωγής, οι διαδικασίες που προβλέπονται από τις προηγούμενες παρ. 1 και 2, εφαρμόζονται αυτοτελώς για το σύνολο των υποβληθεισών στον κλάδο αυτό επενδύσεων. Άρθρ.4.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Μετά τη σελ. 86,398(α) Σελ. 86,3981 Τεύχος 1404 Σελ. 27 - 670 Κίνητρα Ιδιωτικών Επενδύσεων στην Περιφέρεια 13.Γ.β.57 - 671 13.Γ.β.57 Κίνητρα Ιδιωτικών Επενδύσεων στην Περιφέρεια